ประกาศกระทรวงการคลังเรื่องลักษณะ สี และขนาดธนบัตรชนิดราคา ๑๐๐๐ บาทแบบใหม่ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๑๐๐๐ บาทแบบใหม่ออกใช้ รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตรชนิดราคา ๑๐๐๐บาท แบบใหม่ ดังต่อไปนี้๑. ลักษณะและสีก. ด้านหน้าเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันทรงเครื่องแบบจอมทัพ พิมพ์ด้วยสีน้ำตาลเข้มบนลายพื้นสีส้ม และสีชมพูอมม่วงและลายประดิษฐ์สลับสีตอนกลางมีพระราชลัญจกรประจำพระองค์พระบาทสมเด็จพระเจ้าอยู่หัวสีเขียวเข้มซ้อนทับบนลายประดิษฐ์รูปวงกลมที่มีลวดลายสีเหลือง สีเขียวอมเทา สีฟ้าสีส้ม สีม่วงเข้ม และสีชมพูอมม่วงวงกลมวงนอกด้านซ้ายมีช่อลายไทยสีเขียวอมเทาประกอบ เบื้องบนเหนือพระราชลัญจกรมีหมวดอักษรและหมายเลขไทยสีแดงเบื้องล่างมีตัวเลขไทยบอกราคาขนาดใหญ่พิมพ์ด้วยสีน้ำตาลเข้มภายในบรรจุตัวเลขและตัวอักษรไทยคำว่า ๑๐๐๐ บาท และตัวเลขอารบิกและตัวอักษรไทยคำว่า"1000" บาท ขนาดเล็กที่อ่านได้ชัดเจน โดยใช้แว่นขยาย พิมพ์ทับอยู่บนลายประดิษฐ์และลายพื้นสลับสีถัดไปทางซ้ายมีลายไทยอยู่ในกรอบรูปสี่เหลี่ยมผืนผ้า พิมพ์ด้วยสีน้ำตาลเข้มซ้อนทับบนลายประดิษฐ์สลับสีภายในมีตัวเลขอารบิก "1000" ซ่อนไว้ซึ่งมองเห็นได้ เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางของธนบัตรด้านบน ใต้กรอบรูปสี่เหลี่ยมผืนผ้ามีแถวตัวเลขอารบิก1000 ขนาดเล็กสีน้ำตาลเรียงติดต่อกันอ่านได้ชัดเจน โดยใช้แว่นขยายเบื้องซ้ายมุมบนมีรูปพระครุฑพ่าห์สีฟ้าและสีเขียวอมเทาขนปีกและขนหางสีน้ำตาล ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมายและ หนึ่งพันบาท ทั้งหมดพิมพ์ด้วยสีน้ำตาลเข้มทับอยู่บนช่อลายไทยลายประดิษฐ์สลับสี แถวตัวเลขและตัวอักษรไทยคำว่า ๑๐๐๐ บาทและตัวเลขอารบิกและตัวอักษรไทยคำว่า 1000 บาท ขนาดเล็กอยู่ในแถบซึ่งพิมพ์ในแนวเฉียงด้วยสีน้ำตาลสีเหลือง และสีม่วง ถัดลงมามีลายมือชื่อของรัฐมนตรีว่าการกระทรวงการคลัง และผู้ว่าการธนาคารแห่งประเทศไทยพิมพ์ด้วยสีดำกำกับอยู่เหนือตำแหน่งคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทยพิมพ์ด้วยสีน้ำตาลเข้ม ซ้อนทับบนช่อลายไทยและลายประดิษฐ์สลับสีถัดไปทางซ้ายมีรูปกลีบดอกบัว พิมพ์ด้วยสีน้ำตาลและสีม่วงอยู่ในรูปวงกลมสีขาวเบื้องขวามุมบนมีเลขอารบิกบอกราคาพิมพ์ด้วยหมึกพิมพ์พิเศษสีทองเหลือบเขียวและสีเขียวซ้อนทับบนลายประดิษฐ์สีน้ำตาลและสีฟ้า และลายพื้นสีฟ้าอมเทา ถัดลงมาในเนื้อกระดาษเป็นลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายพุ่มทรงข้าวบิณฑ์ซึ่งมีความโปร่งแสงเป็นพิเศษและอยู่ภายในพื้นรูปดอกบัวสีขาวใต้ลายน้ำมีหมวดอักษรโรมันและเลขหมายอารบิกพิมพ์ด้วยสีแดงบนลายพื้นสีน้ำตาลข. ด้านหลังตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวขณะทรงประกอบพระราชกรณียกิจพิมพ์ด้วยสีน้ำตาลเข้ม ซ้อนทับบนลายพื้นสีเหลืองและสีม่วงด้านขวาเป็นแถวตัวเลขอารบิกและตัวอักษรไทยคำว่า 1000 บาท ขนาดเล็ก พิมพ์ด้วยสีเหลืองในแนวตั้งถัดไปทางซ้ายมีภาพเขื่อนป่าสักชลสิทธิ์ และ คำว่า เขื่อนป่าสักชลสิทธิ์ พิมพ์ด้วยสีเทาเขียวกรอบโค้งเหนือภาพเป็นลายพื้นสีน้ำตาลสลับสีม่วงและสีฟ้าอมเทา มีตัวเลขอารบิกขนาดใหญ่บอกราคา พิมพ์ด้วยสีชมพูอมม่วง สีน้ำตาลและสีน้ำตาลเข้ม มีช่อลายไทยสีน้ำตาลภายในสีม่วงและสีฟ้าอมเทาใต้ช่อลายไทยเป็นภาพต้นราชพฤกษ์ พิมพ์ด้วยสีฟ้าอมเทา สีน้ำตาล และสีน้ำตาลเข้มเบื้องซ้ายมุมบนเป็นลายประดิษฐ์สีฟ้าอมเทาและสีชมพูอมม่วงทับอยู่บนลายพื้นสีฟ้าอมเทาและสีชมพูอมม่วงถัดลงมาในเนื้อกระดาษมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำรูปลายพุ่มทรงข้าวบิณฑ์ ถัดลงมามีลายประดิษฐ์สีน้ำตาลเข้มพิมพ์ทับบนลายพื้นสีฟ้าอมเทาและสีชมพูอมม่วง ภายในตอนบนมีแถวตัวเลขและตัวอักษรไทยคำว่า ๑๐๐๐ บาทและตัวเลขอารบิกและตัวอักษรไทยคำว่า 1000 บาท ขนาดเล็กที่อ่านได้ชัดเจนโดยใช้แว่นขยายเรียงสลับติดต่อกัน ถัดไปทางขวามีตัวเลขไทยบอกราคาขนาดใหญ่พิมพ์ด้วยสีน้ำตาลเข้ม ภายในตอนกลางบรรจุตัวเลขอารบิกและตัวอักษรไทยคำว่า1000 บาท ขนาดเล็กที่อ่านได้ชัดเจน โดยใช้แว่นขยายพิมพ์ทับอยู่บนลายพื้นสีน้ำตาลสลับสีม่วงและสีฟ้าอมเทาเบื้องขวามุมบนมีรูปพระครุฑพ่าห์สีฟ้าอมเทาขนปีกและขนหางสีชมพูอมม่วง ถัดลงมาเป็นภาพเกษตรกรรมตามแนวพระราชดำริทฤษฎีใหม่พิมพ์ด้วยสีเทาเขียวบนลายพื้นสีฟ้าอมเทา สีชมพูอมม่วง และสีเหลืองด้านขวาประกอบด้วยช่อลายไทยสีชมพูอมม่วงภายในสีฟ้าอมเทาถัดลงมาเบื้องขวาเป็นรูปกลีบดอกบัวพิมพ์ด้วยสีฟ้าอมเทาและสีชมพูอมม่วงอยู่ในรูปวงกลมสีขาวถัดลงมามีคำว่า เศรษฐกิจพอเพียง เศรษฐกิจแบบพอมีพอกิน แบบพอมีพอกินนั้นหมายความว่าอุ้มชูตัวเองได้ให้มีพอเพียงกับตัวเอง พระราชดำรัสในพระบาทสมเด็จพระเจ้าอยู่หัวพิมพ์ด้วยสีน้ำตาลเข้มทับอยู่บนลายประดิษฐ์สีฟ้าอมเทาค. ลักษณะพิเศษเนื้อกระดาษสีฟ้าอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันประดับด้วยลายน้ำรูปลายพุ่มทรงข้าวบิณฑ์ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสงซึ่งมองไม่เห็นด้วยแสงธรรมชาติ แต่จะเห็นเรืองแสงเป็นสีแดง สีน้ำเงิน และสีเหลืองภายใต้รังสีเหนือม่วงในเนื้อกระดาษฝังเส้นใยสีโลหะซ่อนไว้ตามด้านกว้างของธนบัตรโดยมีบางส่วนของเส้นใยปรากฏให้เห็นเป็นระยะที่ด้านหลังของธนบัตรภายในเส้นใยสีโลหะมีตัวเลขอารบิก 1000 บาท และตัวเลขอารบิกและตัวอักษรโรมันคำว่า1000 BAHT ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างรูปพระครุฑพ่าห์บนด้านหน้าอยู่ในตำแหน่งตรงกับรูปพระครุฑพ่าห์บนด้านหลังเมื่อยกส่องดูกับแสงสว่างจะเห็นซ้อนทับกันสนิทไม่เหลื่อมล้ำรูปกลีบดอกบัวบนด้านหน้าและด้านหลังพิมพ์แยกไว้ในตำแหน่งต่างกัน เมื่อยกธนบัตรขึ้นส่องดูกับแสงสว่างจะเห็นเป็นลายรูปดอกบัวที่สมบูรณ์ตัวเลขอารบิก 1000 ที่ด้านหน้าเบื้องขวามุมบนพิมพ์ด้วยหมึกพิมพ์พิเศษสีทองเหลือบเขียวและสีเขียวเมื่อพลิกขอบล่างธนบัตรขึ้นจะเห็นเป็นสีเขียวทั้งหมดลายประดิษฐ์รูปวงกลมและลายเส้นรัศมีสีเหลืองทองบนด้านหน้าตอนกลางรวมทั้งลายพื้นสีเหลืองเบื้องหลังพระบรมฉายาสาทิสลักษณ์พระบาทสมเด็จพระเจ้าอยู่หัวบนด้านหลังพิมพ์ด้วยหมึกพิมพ์พิเศษสีเหลืองซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงหมวดอักษรและเลขหมายไทย กับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดกว้าง ๗๒ มิลลิเมตร ยาว ๑๖๒มิลลิเมตรประกาศ ณ วันที่ ๑ กันยายน พ.ศ. ๒๕๔๒ธารินทร์นิมมานเหมินท์รัฐมนตรีว่าการกระทรวงการคลังพรพิมล/พิมพ์/แก้ไข๓๐ พฤษภาคม๒๕๔๕ปิยะธิดา/ปรับปรุง๓๑ กรกฎาคม ๒๕๖๑[๑] ราชกิจจานุเบกษาเล่ม ๑๑๖/ตอนพิเศษ ๖๔ ง/หน้า ๑/๖ กันยายน ๒๕๔๒